## 

## ŠIAULIŲ MIESTO SAVIVALDYBĖS ADMINISTRACIJOS

## DIREKTORIUS

**ĮSAKYMAS**

**DĖL ŠIAULIŲ MIESTO SAVIVALDYBĖS ADMINISTRACIJOS DIREKTORIAUS 2024 M. GEGUŽĖS 27 D. ĮSAKYMO NR. A-342 „DĖL DETALIOJO PLANO KOREGAVIMO“ PAKEITIMO**

Nr.

Šiauliai

Vadovaudamasis Lietuvos Respublikos viešojo administravimo įstatymo 15 straipsnio 1 dalimi ir atsižvelgdamas į tai, kad planuojamai teritorijai galioja du detalieji planai ir, pasirenkant koreguojamą dokumentą, buvo padaryta techninė klaida – pasirinktas ne pirminis teritorijų planavimo dokumentas, tačiau planuojamos ir nagrinėjamos teritorijų ribos, planavimo tikslai, uždaviniai dėl to nepasikeitė, ir siekdamas ištaisyti padarytą techninę klaidą, nekeičiančią administracinio akto turinio iš esmės:

1. K e i č i u Šiaulių miesto savivaldybės administracijos direktoriaus 2024 m. gegužės 27 d. įsakymą Nr. A-342 „Dėl detaliojo plano koregavimo“ (toliau – Įsakymas):

1.1 keičiu Įsakymo 1 punktą ir išdėstau jį taip:

„1. N u s p r e n d ž i u pradėti Supaprastinta tvarka parengto detaliojo plano sklypo Dvaro g. 162 (toliau - Detalusis planas), patvirtinto Šiaulių miesto savivaldybės valdybos 2002 m. rugsėjo 23 d. sprendimu Nr. 271 (TPDR reg. Nr. T00038794), koregavimo procesą Detaliojo plano sklype Nr. 18“.

1.2. k e i č i u Įsakymo 2.1 papunktį ir išdėstau jį taip:

„2.1. Detaliojo plano žemės sklypo pertvarkymas/padalijimas;“

Šis įsakymas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui, adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

Administracijos direktorius Antanas Bartulis